CELEX: 62014TN0659
Language: hu
Date: 2014-09-15 00:00:00
Title: T-659/14. sz. ügy: 2014. szeptember 15-én benyújtott kereset – Instituto dos vinhos do Douro e do Porto kontra OHIM – Bruichladdich Distillery (PORT CARLOTTE)

3.11.2014   
            
            
               HU
            
            
               Az Európai Unió Hivatalos Lapja
            
            
               C 388/23
            
         2014. szeptember 15-én benyújtott kereset – Instituto dos vinhos do Douro e do Porto kontra OHIM – Bruichladdich Distillery (PORT CARLOTTE)
   (T-659/14. sz. ügy)
   2014/C 388/28
   A keresetlevél nyelve: angol
   
      Felek
   
   
      Felperes: Instituto dos vinhos do Douro e do Porto, IP (Peso da Régua, Portugália) (képviselő: P. Sousa e Silva ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Bruichladdich Distillery Co. Ltd (Argyll, Egyesült Királyság)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) negyedik fellebbezési tanácsának az R 946/2013-4. sz. ügyben 2014. július 8-án hozott határozatát;
            
         
               —
            
            
               az alperest kötelezze a költségek viselésére, beleértve az OHIM előtti eljárásokban felmerült költségeket is.
            
         
      Jogalapok és fontosabb érvek
   
   
      A törlés iránti kérelemmel érintett közösségi védjegy: a 33. osztályba tartozó árukra vonatkozó „PORT CARLOTTE” szóvédjegy – 5 4 21  474. sz. közösségi védjegy
   
      A közösségi védjegy jogosultja: a fellebbezési tanács előtti eljárásban részt vevő másik fél
   
      A közösségi védjegy törlését kérelmező fél: a felperes
   
      A törlés iránti kérelem indokolása: a 207/2009 rendelet 52. cikke (1) bekezdésének a) pontjában meghatározott okok, a rendelet 7. cikke (1) bekezdése g) pontjával összefüggésben, és ugyanezen rendelet 53. cikke (1) bekezdése c) pontja, a rendelet 8. cikke (4) bekezdésével és 53. cikke (2) bekezdése d) pontjával összefüggésben
   
      A törlési osztály határozata: a törlési osztály a törlés iránti kérelmet elutasította
   
      A fellebbezési tanács határozata: a fellebbezési tanács a fellebbezést elutasította
   
      Jogalapok: a 207/2009 rendelet 7. cikke (1) bekezdése c) és g) pontjának, valamint 53. cikke (2) bekezdése d) pontjának megsértése